**Ilgoji ar trumpoji: „protmušis“ ar „protmūšis“? (2023-11-22)**

       Abstraktas darybine reikšme „protų mūšis“ rašomas su ū – **protmūšis**, plg.: karmūšis „karo mūšis, karas; kovos laukas“), bangomūšis („bangų mūša“), vienmūšis („dvikova“), dar plg. galvosūkis („[Dabartinės lietuvių kalbos žodynas](https://ekalba.lt/dabartines-lietuviu-kalbos-zodynas/)“).

      Asmens ar įrankio, prietaiso pavadinimas darybine reikšme „kas muša (ką?)“ būtų rašomas su trumpąja u – **protmušys**,**protmušė**, plg.: šarvamušis, šarvamušė („kuris pramuša šavus“), varliamušys, varliamušė („kas varles muša; išdykėlis“), skylmuša („prietaisas skylutėms popieriuje išmušti“), skylmušys („kalvio įrankis skylei pramušti“), musmušis „prie lazdelės pritvirtintas šikšnogalis musėms mušti“).